по член 18, параграф 3 от Регламент (ЕС) No 1236/2010 съответства на образеца, определен в част Б на приложение IV.
 Член 9
 Дейности по инспекциите
 Държавите членки изпращат на Агенцията информацията за датата и часа на началото и края на дейностите по инспекциите на инспекционните кораби и самолети по член 18, параграф 4 от Регламент (ЕС) No 1236/2010 в съответствие с формата, определен в приложение V.
 Член 10
 Процедура за надзор
 1. Докладите за наблюдение по член 19, параграф 1 от Регламент (ЕС) No 1236/2010 се предават, като се използва форматът, определен в част A на приложение VI.
 2. Докладите от надзора по член 19, параграф 2 от Регламент (ЕС) No 1236/2010 се изготвят, като се използва форматът, определен в част Б на приложение VI.
 Член 11
 Доклади от инспекциите
 Докладите от инспекциите по член 20, параграф 9 от Регламент (ЕС) No 1236/2010 се изготвят в съответствие с формата, определен в приложение VII.
 ГЛАВА IV
 ДЪРЖАВЕН ПРИСТАНИЩЕН КОНТРОЛ
 Член 12
 Предварително уведомление за влизане в пристанище
 Предварителното уведомление по член 24 от Регламент (ЕС) No 1236/2010 се извършва, като се използва формулярът за държавен пристанищен контрол (PSC), предоставен в приложение VIII, и надлежно се попълва част А, както следва:
 а)
 формулярът PSC 1 се използва, когато корабът разтоварва на суша своя собствен улов;
 б)
 формулярът PSC 2 се използва, когато корабът извършва операции по трансбордиране. В такива случаи за всеки трансбордиращ кораб се използва отделен формуляр.
 Член 13
 Обработка на предварително уведомление
 При връщане на копие на предварителното уведомление в съответствие с член 25 от Регламент (ЕС) No 1236/2010 държавата членка на флага използва формуляра PSC, предоставен в приложение VIII, с надлежно попълнена част Б.
 Член 14
 Доклади от пристанищни инспекции
 Докладите от инспекциите по член 27 от Регламент (ЕС) No 1236/2010 се изготвят в съответствие с формуляра, предоставен в приложение IX, и се предават на секретариата на NEAFC с копие до Комисията.
 ГЛАВА V
 НАРУШЕНИЯ
 Член 15
 Определен орган
 Получаването, изпращането и препредаването на информацията по членове 29, 30, 32, 33, 34, 36 и 43 от Регламент (ЕС) No 1236/2010 се извършва от Агенцията.
 ГЛАВА VI
 ДАННИ
 РАЗДЕЛ 1
 Съобщаване на данни
 Член 16
 Съобщаване на секретариата на NEAFC
 Форматите и протоколите за обмен на данни, предвидени в член 12, параграф 2 от Регламент (ЕС) No 1236/2010, които са предназначени за предаване на доклади и съобщения на секретариата на NEAFC, отговарят на правилата, определени в приложение X; съответните кодове, използвани при обмена на съобщения със секретариата на NEAFC, са установени в приложение XI.
 РАЗДЕЛ 2
 Сигурност и поверителност на данните
 Член 17
 Общи разпоредби за сигурността и поверителността на данните
 1. Настоящият раздел установява подробни правила относно поверителността за целите на прилагането на член 45 от Регламент (ЕС) No 1236/2010. Той се прилага за всички електронни доклади и съобщения по силата на настоящия регламент, с изключение на общото докладване на улова, посочено в член 6 от настоящия регламент.
 2. Когато е необходимо, при поискване от секретариата на NEAFC всяка държава членка поправя или изтрива електронните доклади или съобщения, които